Maudhui: Zao la korosho linazalishwa kwa wingi kusini mwa Tanzania

"Haya mabadiliko ya sheria ya matumizi ya fedha yaani, Finance Bill, hatuyaungi mkono mpaka pale ambapo bunge litakapofanya uamuzi," hayo ni kwa mujibu wa Nape Nnauye ambaye ni mbunge wa jimbo la Mtama lililopo kusini mwa  Tanzania.

Mjadala huo, unaonekana kugusa zaidi hisia za wabunge hasa wa mikoa ya kusini ambao moja kwa moja wametoafikiana na mpango huo. Wakati huo huo, hofu kubwa imetanda miongoni mwa wadau wa kilimo  cha korosho.

Mahamud Seleman Lupanda, ni mkulima wa korosho kutoka Mtwara mjini anasema kilio chao haswa ni pembejeo, mara ya kwanza walikuwa wanazipata kwa njia ya ruzuku lakini sasa ruzuku ikiondolewa upatikanaji wa pembejeo utakuwa wa shida sana.

Mkulima huyu aliogeza kusema kuwa kama pembejeo zitapatikana kwa bei nafuu na kuwepo kwa usimamizi mzuri, basi itakuwa sawa lakini usimamizi uliopo sasa sio mzuri.

Kwa sasa wakulima wa korosho wanatumia mfumo wa stakabadhi ghalani na wanasema wanaufurahia na wanaupenda lakini tatizo lipo kwa watendaji.

"Mpaka leo hii sijalipwa kilo 5000 za korosho, wakulima tunalima na hatujapata fedha zetu kwa muda mrefu sasa na hilo ni tatizo sana. Tuna imani hizo korosho zimeshafika kwa wanunuzi na sisi hatupati pesa zetu na tunataka kuanza kuandaa shamba," amefafanua Mohamud. 

Salum Muhidin ni msafirishaji na mnunuzi wa korosho katika minada mkoani Mtwara anasema mabadiliko ambayo serikali inataka kuweka yamekuwa na ukakasi .

"Nikiwa mkazi na mzawa wa Mtwara ambapo korosho nyingi zinatoka naelewa kuwa, kama mbolea ya salfa hakuna basi uzalishaji wa korosho utaathirika sana."

Zao la Korosho limekuwa na matokeo chanya kwa miaka 10

Salum anaendelea kusema kuwa wakulima wamezoea serikali kuchangia nusu asilimia  na wao wanalipa inayobaki,  lakini kuona kuwa ruzuku inaondolewa kabisa bila maandalizi litaathiri uzalishaji sana.

Wakati hayo yakijiri, imeelezwa kuwa, hali ya upatikanaji wa pembejeo ni mbaya kusini mwa Tanzania hivyo kusababisha ongezeko la bei kwa asilimia 80. 

Wakulima hao, ambao...\nMaudhui yaliyotangulia yanaweza kufupishwa kama ifuatavyo:
Mjadala mkali unaendelea nchini Tanzania kuhusu mapendekezo ya bajeti ya mwaka 2018 /2019 kuhusu zao la korosho. Mapendekezo hayo ni pamoja na kuondolewa  kwa ruzuku ya asilimia 65 iliyokuwa inaenda kwenye Mfuko wa Maendeleo wa Korosho na badala yake,  iende kwenye mfuko mkuu wa serikali.